Årsmøte Setskog Arbeiderlag  
Innkomne forslag sak 6.

Organisatorisk tiltak – styrke partiets rolle næringspolitisk og fagligpolitisk

Arbeiderpartiet står sterkt i kommunen. Det er likevel områder vi kan styrke oss på, både politisk og organisatorisk.   
Næringspolitikk er et slikt område. Bedriftene i kommunen består både av «gode, gamle» bedrifter, og i løpet av de siste årene har også nye bedrifter valgt å etablere seg her. Sannsynligheten er stor for at flere av våre velgere jobber i disse bedriftene.   
  
Innenfor privat sektor har vi ikke et formalisert fagligpolitisk arbeid.

Bedriftsledelsen har i kraft av sin rolle ofte en kortere vei til politiske beslutningstakere enn det ansatte har.   
Ved å knytte invitere ansatte/tillitsvalgte til vårt politiske miljø vil vi kunne bli ennå bedre kjent med hva de er opptatt av både innenfor næringspolitikk, arbeidsliv og nærmiljø. Dette vil kunne være nyttig blant annet i utarbeidelse av vårt program frem mot valget 2019. Det er heller ikke utenkelig at det finnes politiske talenter vi kunne hatt stor glede av dersom disse lar seg verve og aktivisere i vårt politiske arbeid.

Forslag:

Aurskog-Høland Arbeiderparti iverksetter tiltak for tettere dialog med tillitsvalgte/ansatte i våre lokale bedrifter.   
Det kan med fordel samarbeides med LO sitt distriktskontor i Oslo/Akershus både i planlegging av aktiviteter (for eksempel åpent møte, bedriftsbesøk) og for å få kontaktinformasjon til aktuelle tillitsvalgte.

*Vedtak: Enstemmig vedtatt*